Otjiwarongon liikekeskusta.
**Otjiwarongo** (hereron kielellä ‘kaunis paikka’) on kaupunki Otjozondjupan alueella Namibiassa. Se on alueen pääkaupunki, ja siellä on 28,000 asukasta.

Otjiwarongo sijaitsee maan keskisessä pohjoisosassa TransNamib -rautatien varrella. Se on Otjozondjupan alueen liikekeskus. Valtatie B1 kulkee sen läpi. Tuo tie yhdistää sen etelässä Windhoekiin ja pohjoisessa Otavin, Tsumebin ja Grootfonteinin muodostamaan ns. Kultaiseen kolmioon. Otjiwarongo on yksi Namibian nopeimmin kasvavista kaupungeista. Se on siisti ja rauhallinen kaupunki, jossa on paljon palveluja, mukaan lukien supermarketit, pankit, lodge-tyyppiset majoitusliikkeet ja hotellit. Eräät Namibian tunnetuimmista villieläinfarmeista ja luonnonsuojelualueista sijaitsevat kaupungin läheisyydessä.

Otjiwarongo on yksi niistä Namibian kaupungeista, joissa on merkittävä saksankielinen väestönosa. Saksalainen vaikutus näkyy myös sen rakennuskannassa. Kaupungissa on koulu nimeltä "Donatus School Otjiwarongo" (D.S.O.), joka aiemmin tunnettiin nimellä Otjiwarongon saksalainen koulu ("Deutsche Schule Otjiwarongo").

Historia
--------

Sanit ja damarat olivat alueen ensimmäisiä asukkaita, ja viimemainittujen /Geio-Daman -klaanin tiedetään olleen alueella jo vuonna 1390. Damarat käyttivät kaupungin alueesta nimitystä #kanubes. Saksalaiset asuttivat kaupungin vuonna 1900. Kaupungissa toimi tuolloin Reinin lähetyksen lähetysasema. Saksalaisten hereroja ja namoja vastaan vuonna 1904 käymän sodan aikana taisteluita käytiin myös Otjiwarongon ympäristössä. Tämä tapahtui muutamia vuosia ennen kuin Otjiwarongosta tuli alueen hallintokeskus ja virallisesti kaupunki. Rannikon Swakopmundista rakennettiin kapearaiteinen rautatie Otaviin, ja se kulki Otjiwarongon kautta, minkä ansioista Otjiwarongosta tuli menestyvä maatalouden keskus. Ei-valkoisia varten rakennettiin omia kaupunginosia owamboja, damaroita ja hereroita varten. Nämä tunnettiin yhteisnimellä Orwetoveni.

Talous ja infrastruktuuri
-------------------------

### Liikenneyhteydet

Saksalainen Hd-luokan veturi no. 41 Otjiwarongon rautatieasemalla.
Otjiwarongo on hyvien maantieyhteyksien varrella. Valtatie B1 kulkee sen läpi, ja päätie C33 kytkee sen Outjoon ja edelleen Kunenen alueeseen luoteessa samoin kuin Karibibiin lounaassa, mitä kautta on yhteys myös Swakopmundiin ja Walvis Bayhin. Kaupungin katuja pidetään hyvässä kunnossa, ja se onkin yksi harvoista kaupungeista Namibiassa, jossa kadut ovat suurelta osin päällystettyjä myös mustien asuttamilla alueilla.

TransNamib -rautatieyhtiön radat kytkevät kaupungin muun maan yhteyteen. Radat jatkuvat luoteessa Outjoon, koillisessa Otavin kautta Angolan rajalle Oshikangoon, ja lounaassa Kranzbergiin ja siitä edelleen Swakopmundiin ja Walvis Bayhin. Yhteys Windhoekiin on Kranzbergin ja Okahandjan kautta. Otjiwarongon aseman edessä seisoo historiallinen Veturi no. 41, joka on alun perin tuotu Saksasta kuljettamaan malmia Swakopmundin satamaan.

Kaupungissa on myös lentokenttä, jolle suunnitellaan kansainvälisiä yhteyksiä.

### Kaivosteollisuus

Vaaleanpunaista fluoriittia Okorusun kaivoksesta lähellä Otjiwarongoa. Koko 6,4 x 6,0 x 1,1 cm.
B2Gold-niminen yhtiö avasi vuonna 2014 B2Gold-kaivoksen 70 km kaupungista luoteeseen. Kaupungista 48 km pohjoiseen sijaitsee Okorusun fluoriittikaivoksen. Kaivos on tunnettu fluoriitin keräilijöiden keskuudessa. Sieltä tullaan tulevaisuudessa mahdollisesti saamaan harvinaisia maametalleja. Kaivostoiminta vastaa n. 20%:sta kaupungin taloudesta.

### Terveydenhuolto

Otjiwarongon piirin valtionsairaala on kaupungin suurin sairaala, ja pian sinne rakennetaan myös toinen valtionsairaala, Referral State Hospital. Jälkimmäisen potilaat tulevat olemaan keskiluokkaa ja vähävaraista väkeä. Kaupungissa on myös joukko yksityisiä klinikoita ja sairaaloita, mm. MediCityn yksityisklinikka.

### Turismi

Kaupungin ympäristössä olevista turistikohteista tärkein on Waterbergin puisto (Waterberg Plateau Park). Otjiwarongossa toimii myös Cheetah Conservation Fund, gepardien suojelusäätiö, joka pyrkii säilyttämään gepardit lajina elossa tutkimuksen, suojelun ja valistuksen avulla. Noin 50 mailia (80 km) Otjiwarongosta on Okonjima, jossa toimii Africat-säätiö, jossa kuntoutetaan gepardeja ja leopardeja.

Kaupungin reunalla on Crocodile Ranch, yksi harvoista CITESissä rekisteröidyistä paikoista, jossa kasvatetaan niilinkrokotiileja.

Kaupungin ulkopuolella, 15 km:n päässä on Omatjennen pato, jonka avulla parannetaan keinotekoisesti pohjavesivarantoja.

Politiikka
----------

Otjiwarongoa hallinnoi kaupunginvaltuusto, jossa on seitsemän valtuutettua.

Vuoden 2015 vaalien tulokset olivat seuraavat:

| Otjiwarongon paikallisvaalit 2015 |
| --- |
| Puolue | Äänimäärä | Ääniosuus | Paikkoja |
| SWAPO | 3 901 | 76,8% | 5 |
| Democratic Turnhalle Alliance (DTA) | 454 | 08,9% | 1 |
| National Unity Democratic Organisation of Namibia (NUDO) | 298 | 05,9% | 1 |
| Association of Otjiwarongo Residents (AOR) | 238 | 04,7% | 0 |
| All People’s Party (APP) | 141 | 02,8% | 0 |
| Rally for Democracy and Progress (RDP) | 50 | 00,9% | 0 |
| **Yhteensä**  | **5 082**  | **100%**  | **7** |

Vuoden 2020 vaalien tulokset olivat seuraavat:

| Otjiwarongon paikallisvaalit 2020 |
| --- |
| Puolue | Äänimäärä | Ääniosuus | Paikkoja |
| SWAPO | 3 128 | 52,5% | 4 |
| Independent Patriots for Change (IPC) | 1 208 | 20,3% | 1 |
| Popular Democratic Movement (PDM) | 537 | 09,0% | 1 |
| Landless People's Movement (LPM) | 488 | 08,2% | 1 |
| United Democratic Front of Namibia (UDF) | 346 | 05,8% | 0 |
| National Unity Democratic Organisation of Namibia (NUDO) | 151 | 02,5% | 0 |
| Republican Party of Namibia (RP) | 88 | 01,5% | 0 |
| Rally for Democracy and Progress (RDP) | 9 | 00,2% | 0 |
| **Yhteensä**  | **5 955**  | **100%**  | **7** |

Koulutus
--------

Otjiwarongossa on noin 15 koulua, joista kolme on yksityiskouluja ja 12 julkisia kouluja. 10. ja 12. luokan loppukokeita valvoo Opetus-, taide- ja kulttuuriministeriö. Otjiwarongon koulut vetävät puoleensa myös muualta tulevia oppilaita. Kaupungissa on myös julkinen kirjasto, joka palvelee kaupungin asukkaita.

Kaupungissa on myös korkeampaa opetusta antavia oppilaitoksia, kuten MTI- ja COSDEC-ammattikoulut, sekä myös naisluostari. Namibian yliopistolla ja Namibian tiede- ja teknologiayliopistolla oli suunnitelmia kampuksen perustamisesta Otjiwarongoon. Näillä oppilaitoksilla on kaupungissa jo alueelliset keskuksensa, joiden kautta opiskelijat voivat opiskella etänä.

### Julkiset koulut

* Karundu Primary School
* Karundu Junior Secondary School
* Orwetoveni Primary School
* Rogate Primary School
* Spes Bona Primary School
* Vooruit Primary School
* Donatus School Otjiwarongo (vuoteen 1995 *Deutsche Schule Otjiwarongo*)
* Otjiwarongo Secondary School
* Monica Geingos Secondary School
* Paresis Secondary School
* Tsaraxa-Aibes Combined School

### Yksityiskoulut

* Privatschule Otjiwarongo
* Otjiwarongo Christian Primary
* Edugate Academy

Aiemmin kaupungissa toimi myös saksankielinen Regierungsschule Otjiwarongo.

Kielet
------

Noin 90% kaupungin asukkaista puhuu tai ymmärtää afrikaansia, noin 75% puhuu englantia ja 35% saksaa. Muita kieliä ovat kotoperäiset otjiherero, damara ja oshiwambo.

Urheilu
-------

Kaupungin tärkein jalkapallojoukkue on Mighty Gunners FC. Life Fighters (Okahirona) on myös pelannut Namibian korkeimmalla sarjatasolla vuodesta 2017 lähtien. Kaupungin toiseksi suurin stadion Mokati, joka sijaitsee Orwetovenissa, on jalkapallojoukkueiden käytössä. Kaupungissa on myös kentät koripalloa, verkkopalloa ja tennistä varten. Suurin kenttä, Paresis Park, tunnetaan myös nimellä "The Show Ground", ja se sijaitsee eräässä esikaupungissa. Se on kaupungin suurin urheilukenttä ja yksi suurimmista Namibiassa. Siellä on kaksi jalkapallokenttää ja kaksi rugbykenttää. Samoin siellä on maahockeykenttä, tenniskenttiä sekä verkkopallo- ja krikettikentät. Alueella järjestetään urheiluturnauksia ja liike-elämän tapahtumia kuten Otjiwarongon messut. Vuonna 2011 siellä pidettiin Namibian itsenäisyyden 21-vuotisjuhlat.

Maantiede
---------

### Asuinolot

Monet Otjiwarongon asukkaat asuvat hökkelikylissä. Vuonna 2020 kaupungissa oli 6.251 hökkeliä, joissa asui yli 50,000 asukasta, joka on paljon suurempi määrä kuin mitä kaupungissa virallisesti oli asukkaita vuonna 2011.

### Ilmasto

Otjiwarongon ilmasto on Köppenin ilmastoluokituksessa puolikuiva kuuma ilmasto ("BSh"). Kesät ovat kuumia ja talvet melko leutoja. Sadetta saadaan vuodessa keskimäärin 457 mm.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Otjiwarongon ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 32 | 30 | 29 | 29 | 27 | 24 | 24 | 27 | 31 | 32 | 33 | 34 | **ka.** | **29,3** |
| Vrk:n ka. alin lämpötila (°C) | 17 | 17 | 16 | 13 | 9 | 6 | 6 | 8 | 13 | 14 | 16 | 16 | **ka.** | **12,6** |
|
|  |
| Sademäärä (mm) | 100 | 121 | 80 | 41 | 5 | 0 | 0 | 1 | 2 | 14 | 39 | 54 | **Σ** | **457** |
|
|
|
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

32|  |
| --- |
| 17 |

 | 

30|  |
| --- |
| 17 |

 | 

29|  |
| --- |
| 16 |

 | 

29|  |
| --- |
| 13 |

 | 

27|  |
| --- |
| 9 |

 | 

24|  |
| --- |
| 6 |

 | 

24|  |
| --- |
| 6 |

 | 

27|  |
| --- |
| 8 |

 | 

31|  |
| --- |
| 13 |

 | 

32|  |
| --- |
| 14 |

 | 

33|  |
| --- |
| 16 |

 | 

34|  |
| --- |
| 16 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 100  | 121  | 80  | 41  | 5  | 0  | 0  | 1  | 2  | 14  | 39  | 54  |

**Lähde:**  |

Ystävyyskaupungit
-----------------

|  |  |
| --- | --- |
| Kanada Dundas, Ontario, Kanada
Ranska Ensisheim
Alankomaat Heusden
Botswana Mochudi/Kgatleng
Namibia Katima Mulilo | Namibia Khorixas
Namibia Okakarara
Namibia Windhoek
Namibia Bethanie
Namibia Keetmanshoop |

Tunnettuja asukkaita
--------------------

* Hage Geingob (s. 1941), Namibian ensimmäinen pääministeri ja kolmas presidentti
* Otto Ipinge, poliitikko, kaupungin entinen pormestari ja Otjozondjupan nykyinen kuvernööri
* Vekuii Rukoro (1954–2021), juristi, liikemies ja eräs hereroiden tärkeimmistä johtajista
* Calle Schlettwein (s 1954), poliitikko, ministeri vuodesta 2012 lähtien
* Lazarus Kandara (1963–2005), liikemies
* Agnes Samaria (s. 1972), keskimatkojen juoksija
* Dan Craven (s 1983), kilpapyöräilijä

* Otjiwarongon etelä- ja itäosia ilmasta nähtynä Otjiwarongon etelä- ja itäosia ilmasta nähtynä
* Gepardien suojelukeskus OtjiwarangossaGepardien suojelukeskus Otjiwarangossa

Lähteet
-------

1. ↑  Table 4.2.2 Urban population by Census years (2001 and 2011) *Namibia 2011 — Population and Housing Census Main Report*. Namibia Statistics Agency. Viitattu 21.7.2021. (englanniksi)
2. ↑  J.J. Viljoen, T.K. Kamupingene: *Otjiherero woordebook / dictionary / embo romambo*, s. 59. Windhoek: Gamsberg. ISBN 0868481955. (afrikaansiksi)
3. ↑  Local Authorities Association of Local Authorities in Namibia (ALAN).  Arkistoitu 10.6.2013. Viitattu 21.7.2021. (englanniksi)
4. 1 2  Otjiwarongo Namibia The Cardboard Box Travel Shop.  Arkistoitu 13.3.2012. Viitattu 21.7.2021. (englanniksi)
5. ↑  Okorusu Mine *Mindat.org*. Viitattu 21.7.2021. (englanniksi)
6. ↑  Adam Hartman: Evolution of Namibia's mining towns.  *Mining Journal supplement to The Namibian*, Toukokuu 2019, s. 26–33. Windhoek:  Free Press of Namibia.   (englanniksi)
7. ↑  Brian Jackman: BBC — Science & Nature — Articles — Big cat watching in Africa *bbc.co.uk*.  Helmikuu 2001. BBC.  Arkistoitu 19.3.2008. Viitattu 21.7.2021. (englanniksi)
8. ↑  Omatjenne Dam NamWater.com.na.  Arkistoitu 13.12.2009. Viitattu 21.7.2021. (englanniksi)
9. ↑  Know Your Local Authority.  *Election Watch*, 2015, nro 3, s. 4.  Institute for Public Policy Research.   ()
10. ↑  Local elections results  28.11.2015. Electoral Commission of Namibia.  Arkistoitu 10.12.2015. Viitattu 15.7.2021. (englanniksi)
11. ↑  Publication of Results and Particulars in Respect of General Elections for Local Authority Councils *Government Gazette of the Republic of Namibia*.  1.4.2021. Windhoek:  Namibian hallitus. Viitattu 6.9.2021. (englanniksi)
12. ↑  Namibia: Geingos Rewards Outstanding Pupils and Teachers *The Namibian*. Windhoek:  Free Press of Namibia. Viitattu 21.7.2021. (englanniksi)
13. ↑  Deutscher Bundestag 4. Wahlperiode Drucksache IV/3672  23.6.1965. Deutscher Bundestag. Viitattu 21.7.2021. (saksaksi)
14. ↑  Otjiwarongo to host the 21st Independence Celebrations *NBC News*.  Arkistoitu 20.7.2011. Viitattu 21.7.2021. (englanniksi)
15. ↑  Erastus Nghinomenwa: Namibia's ghetto life: Half million live in shacks countrywide.  *The Namibian*, 12.8.2020. Windhoek:  Free Press of Namibia. Artikkelin verkkoversio. Viitattu 21.7.2021.  (englanniksi)
16. ↑  World Climate Guide / Namibia *Baseline climate means (1961–1990) from stations all over the world*. Viitattu 21.7.2021. (englanniksi)
17. ↑  Shooting in Namibia fraud trial *BBC News*.  25.8.2005. BBC. Viitattu 21.7.2021. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Otjiwarongo**.

WikimatkatWikimatkat
Wikimatkoissa on matkaopas aiheesta **Otjiwarongo**.
* Otjiwarongon matkailusivut

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Otjiwarongo